41 അഫ്ഗാനികള്ക്ക് കൂടി അഭയമൊരുക്കി യുഎഇ അബുദാബി: 41 അഫ്ഗാന് അഭയാര്ത്ഥികളെ സ്വാഗതം ചെയ്ത് വീണ്ടും യുഎഇ. അഫ്ഗാനിലെ ഗേള്സ് സൈക്ലിങ് ആന്ഡ് റോബോട്ടിക് സംഘത്തിലെ അംഗങ്ങളും ഇവരില് ഉള്പ്പെടുന്നു. സെന്റര് ഫോര് ഇസ്രായേല് ആന്ഡ് ജൂയിഷ് അഫയേഴ്സും ഇസ്ര എയ്ഡും ചേര്ന്നാണ് ഇവരെ കാബൂളില് നിന്ന് താജികിസ്ഥാന് വഴി ഒഴിപ്പിക്കല് നടത്തിയത് . അബുദാബിയിലെ എമിറേറ്റ്സ് ഹ്യൂമാനിറ്റേറിയന് സിറ്റിയിലാണ് അഫ്ഗാനികള്ക്ക് അഭയമൊരുക്കുക . അതെ സമയം നടപടികള് പൂര്ത്തിയായി അനുവാദം ലഭിക്കുമ്ബോള് കാനഡയിലേക്ക് താമസം മാറ്റാന് ഉദ്ദേശിക്കുന്നവരാണ് ഇവര്. മാനുഷിക പരിഗണന മുന്നിര്ത്തി അന്താരാഷ്ട്ര സംവിധാനങ്ങളുമായി സഹകരിച്ച് അഫ്ഗാനില് നിന്നുള്ളവര്ക്ക് അഭയം നല്കാനായതില് യുഎഇ അഭിമാനിക്കുന്നതായി യുഎഇ വിദേശകാര്യ അന്താരാഷ്ട്ര സഹകരണ മന്ത്രാലയത്തിലെ അന്താരാഷ്ട്ര സുരക്ഷാ സഹകരണ വിഭാഗം ഡയറക്ടര് സാലം മുഹമ്മദ് അല് സാബി വ്യക്തമാക്കി .അതെ സമയം വിവിധ രാജ്യങ്ങളിലേക്ക് പുറപ്പെട്ട 9,000ത്തോളം അഫ്ഗാന് സ്വദേശികളെ യുഎഇ ഇതുവരെ സ്വീകരിച്ചിട്ടുണ്ട്..The post 41 അഫ്ഗാനികള്ക്ക് കൂടി അഭയമൊരുക്കി യുഎഇ first appeared on MalayalamExpressOnline.